gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en en en en en en en en en en en en en en en en en en gu en en en gu en en en gu en en en ilo en en en en en en en gu en en en gu gu en en en en en de en gu en en en gu gu gu en en en gu en en en gu en en en gu en en en gu en en en en en en en en en en en en en en en en en gu en en en gu en gu en gu gu gu gu gu en en en gu en en en gu en en en en en en en gu en en en en en en en en en en gu en gu gu gu en en en gu en gu en en en en fr en en en en fi gu en en gu gu gu gu gu gu gu gu gu gu gu gu en gu en lt en en en en gu en gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: પિયર પધારેલી પત્નીને પ્રેમપત્ર – ડૉ. વિનિત પરીખ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[‘પોરવાડ બંધુ’ સામાયિક, જુલાઈ-2012માંથી સાભાર.]
લિ. તારા ભૂખ્યા ભરથારના જય જગદંબે.
આમ તો તને પોસ્ટકાર્ડ જ લખવાનો હતો, પણ આ કવર મફતમાં મળી ગયું એટલે થયું કે ભલેને મારી બૈરી ખુશ થતી ! જત જણાવવાનું કે હું અહીં તારા વિરહના દિવસોની મઝા માણી રહ્યો છું. તેમાં તારો પત્ર મળતાં મારી ખુશી ઓર વધી ગઈ છે. આમ તો હું હમણાંથી રોજ ભૂખ્યો જ રહું છું, પરંતુ ભૂખ્યા પેટેય આવો ને આટલો આનંદ મળ્યો તે તારા પત્રના પ્રતાપે ! ના સમજી ? જો સમજાવું. તારી ઈચ્છા વધુ બે મહિના ત્યાં રોકાઈ જવાની છે એમ વાંચીને હું ગદગદિત થઈ ગયો છું ! પ્રભુ જ્યારે આપે ત્યારે છપ્પર ફાડીને આપે તે આનું નામ ! જો પાછી કંઈ ગેરસમજ ન કરતી, હું તારા આનંદની ને તારા સુખની જ વાત કરું છું. તને હજુ ત્યાં બે માસ રોકાવાની મંજૂરી હું આપું તેનાથી તને કેટલો આનંદ થશે ? અને તારો આનંદ એ જ મારો આનંદ છે ને ? માટે હે બ્યુટીક્વીન, મારી પરવા કર્યા વગર તું જરૂર ત્યાં રોકાઈ જજે.
મારા ઘરની સર્વેસર્વા ! એવું રખે માનતી કે તારા વિનાના આ તારા સેવકને તારા વિરહની કોઈ અસર જ નથી. તારા વિરહમાં મારા ચહેરા પરની દાઢીના વાળ રોજરોજ જલ્લાદ જેવા રેઝરની સામે માથું નમાવીને શહીદ થઈ જાય છે. મારી વધેલી દાઢી પર સ્વસ્તિવચન સુણાવનાર તું અહીં નથી પછી દાઢીના વાળને જીવાડીને શું કામ ? અને મારા બૂટ પરની ધૂળ જાણે તારાથી રિસાઈને ગાયબ થઈ ગઈ છે ! તારી હાજરીમાં તો મારાં બૂટ પર ધૂળના થર હંમેશા કેવા પ્રેમપૂર્વક રહેતાં ! હવે તારા વગર એમને ક્યાંથી ગમે ? અને તું નથી છતાં મારાં ખિસ્સાં તો ખાલી જ રહે છે તારી યાદમાં. વળી માથાનો દુઃખાવો તારા પ્રતીકરૂપે રોજ મને મળવા એકાદ વાર તો આવી જ જાય છે. રાતની વાત કરું ? અરે લંબોદરાય, તારા વગરના રૂમમાં પ્રવેશવાનું અને મને સતાવવાનું તો હવે પેલા સપનાઓને પણ મન થતું નથી ! ખાટલામાં પડતાની સાથે એવી ઘસઘસાટ ઊંઘ આવે છે કે વહેલી પડે સવાર !
આજની સવાર જો કે સૂરજે દિશા બદલી જણાય છે. કારણ કે આજે આ તારા રંક ધણીને તારો પત્ર મળ્યો, એ તો ઠીક, પણ એમાં તું પાછી પૈસા ખરચવા મારી પરમીશન માંગે છે ! અરે ગાંડી, તું તો મારાં ખિસ્સાની ધણિયાણી છે. તું અહીં હોય ત્યારે કશું ખરીદતાં પહેલાં મને પૂછે છે, કે હવે વળી કાગળમાં મારી પરમીશન માંગે છે ! ને તેય તે ક્યારે ? તારા માટે ફક્ત બે સાડલા પેટીભેગા કર્યા પછી ? પણ મારા માટે કશુંય ખરીદતી નહીં. તું પોતે આખેઆખી મારા લમણે કૂટાવા પાછી આવવાની છે, તે ઓછું છે ? અને વળી હજુ તો તારે પફપાઉડર ને પાકિટો, લાલી લિપ્સ્ટીક ને લટકણિયાં, કાંસકા ને કાજળ, ચાંલ્લા ને ચીપિયા, અત્તર ને અરીસા, ચંપલ ને ચણીયા, બ્લાઉઝપીસ ને બંગડીઓ…. વગેરે વગેરે ઘણું ખરીદવાનું બાકી હશે ને ? તે બધુંય નિરાંતે લેજે, ને મહિના બે પૂરાં રે’જે; પણ એટલો ખ્યાલ રાખજે, શેઠાણી ! કે આ સેવક પાસે હવે તને મોકલવા માટે વધારાનાં ખનખનિયા બચ્યાં નથી !
મહાકાયા, તું તારા કાગળમાં પૂછાવે છે કે મારાં ભાઈબંધ દોસ્તારો મને સાચવે છે કે નહિ ! મારી હેડંબા ! આ પ્રશ્ન અસ્થાને છે. કારણ કે સાચવવા એને પડે, જે અસ્વસ્થ હોય. ને તારી ગેરહાજરીના પ્રતાપે હું તો સ્વસ્થ જ છું ! મારાં ભાઈબંધ દોસ્તારો જાણે છે કે આજકાલ મારા ચમનમાં કોઈ બલા નથી…. સોરી, બેલા નથી… ને તેથી મને મહામહેનતે મળેલી શાંતિમાં ભાગ પડાવવા તેઓ નથી આવતાં ! (પાડોશીની પેલી શાંતિની વાત નથી કરતો હોં !) સાચું કહું તો અત્યારે હું ફ્રી છું, તેથી ખરેખર તો મારે મારાં મિત્રોને સાચવવાં જવું જોઈએ; બાયડીની ઘેરહાજરીમાં (ગેરહાજરીમાં નહીં) મરદ મૂછાળા ભાયડાની હાલત કેવી હોય તે હું ક્યાં નથી જાણતો ? ઈન્કમટેક્ષવાળા કાગળના જવાબ આપવાનું તેં યાદ કરાવ્યું એ સારું કર્યું. તું ને એ બેઉ સરખા મૂર્ખ છો. બંને એવું માનો છો કે હું તમારાથી મારી આવક છુપાવું છું ! ઓ ઘુવડનયની ! તારી ચકોર નજરથી કશું છૂપું રહી શકે ખરું ? આવકવેરા ખાતાથી હું છુપાવી શકું, પણ તારાથી શી રીતે છુપાવાય ? ખરેખર તો આવકવેરા વિભાગે સાચી માહિતી મેળવવા માટે પતિનારાયણી એવી પત્નીઓની ઉલટ તપાસની ઝુંબેશ ચલાવવી જોઈએ. કારણ કે પતિની આવક કેટલી તે એક જાણે પરમેશ્વર ને બીજી જાણે પત્ની ! જો કે તારી વાત જુદી છે ! તું તો એવી ચબરાક છે કે મારી ખોટી આવક બતાવીને મને જ સપડાવે ! ને પછી બિચારો હું પેલા અધિકારીને ‘છોકરાંવ’ની મિઠાઈ માટે પૈસા આપું, એમાં તારીય મિઠાઈ આવી જાય ! એટલે આ બધી આફતોથી બચવા મેં હવે વકીલ જ રોકી લીધો છે. પછી તારી પસંગીમાં છેતરાયો તેમ વકીલ બાબતે છેતરાયો હોઉં તો નસીબ મારાં, બીજું શું ?
મારી ઊંઘણશી અર્ધાંગિની, તને હવે ઊંઘ આવતી હશે, પણ આ પ્રેમપત્ર તો હજુ અધૂરો જ છે. તને એ જાણીને જાગી જવાનું મન થશે કે તેં રોજનીશી લખવાની શરૂ કરી તેથી હું ખૂબ જ ખુશ થયો છું. સમોસું ચટણીમાં ડૂબે તેમ તેં તારી નાસિકા લેખનકળામાં ડૂબાડી છે તે આનંદની વાત છે. ધારો કે તું રોજ એક કલાક આવા લેખન પાછળ બગાડતી હોય… સોરી, ગાળતી હોય, તો હે પરમાર્થી લેખિકા, તારાં કુટુંબીજનોને એક કલાક કેવી અદ્દભુત શાંતિ મળતી હશે ! એક કલાક એટલે 60 મિનિટ ! અરે, 3,600 સેકન્ડ !! અને તે પણ પૂર્ણ શાંતિવાળી, ને તેય તે તારી હાજરીમાં ! મને તો સ્વપ્ન સમાન લાગે છે ! અહીં આવ્યા પછી પણ તું આપણા સૌના હિત ખાતર આ પ્રવૃત્તિ ચાલુ રાખજે… હું તને ડાયરી, પેન, ટેબલ, ખુરશી…. અરે ! પ્રેરણા પણ આપીશ…. આખરે મારી ય તારા પ્રત્યે કોઈ ફરજ ખરી કે નહિ ? અને જો, તારી અત્યાર સુધીની લખેલી રોજનીશી મારા જેવા તારા પ્રશંસકને વંચાવવા જરૂર લાવજે. એમાંથી અગડમબગડમ વાતો વાંચીને મને કેટલાંયે હાસ્યલેખો લખવાની પ્રેરણા મળશે…. આમ પણ મેં હમણાં જ તારા ઉપર એક કવિતા તો બનાવી જ દીધી છે ! શું કરું ? તને ભૂલવાની હું ઘણીય કોશિશ કરું છું, પણ વ્યર્થ ! જ્યારે જ્યારે કોઈ વજનદાર વ્યક્તિને જોઉં છું, કોઈ વજનદાર અવાજ સાંભળું છું; ત્યારે ત્યારે તારી વજનદાર યાદ મારા ભયથી કંપતા શરીરને આવી વળગે છે !
‘કદી કો કકળાટે, કદી કો કર્કશ કડક ક્રોધવચને
કદી કો’ની વિરાટ કાયે, ચૌદિશથી ભય મને આવી વળગે !
વધતી શી કંપાશી: તુજ વિરહવર્ષા વિણ ઓ ચંડિકે,
શમે શે શે જ્વાલા ભયની હૃદય મહીં જે ચોમેર સળગે.’ (શ્રી નાથાલાલ દવેની ક્ષમાયાચના સહ.)
જોયું ને ! તારા વિયોગમાં હું કવિતા કરતો થઈ ગયો ! પરમકૃપાળુ પરમાત્માની અસીમ કૃપા ઉતરે, ને આ વિયોગ જો લંબાય, તો હું જરૂર એક મહાન હાસ્યકવિ થઈ શકું ! જોઈએ હવે, ગુજરાતી સાહિત્યને તું એક હાસ્યકવિની ભેટ ધરે છે કે કેમ ! મારા સુખમાં ભાગ પડાવનાર અને દુઃખમાં મારી દાઢ દબાવનાર ઓ વક્રદષ્ટિ વિકરાળમુખી ! જેમ કોઈ ભાઈને એક ધરમની બહેન ને બીજી સગી બહેન હોય છે તેમ મારે શું એક ધરમપત્ની ને બીજી કરમપત્ની ન હોઈ શકે ? અરે, અરે, ઊભી રહે. કાગળ ફાડતી નહીં; જરા સાંભળ તો ખરી ! આ તો ગઈ કાલે આવું કોઈક બોલતું હતું તે મેં ઉતાર્યું છે. પણ ગુજરાતી કાચું એટલે પેલા ‘ઈન્વર્ટેડ કોમાઝ’ એટલે કે ‘અવતરણ ચિન્હો’ ચીતરવાના રહી ગયા છે ! બાકી તારા માટે કંઈ હું આવાં પ્રશ્નો ને સંબોધનો વાપરું ? તું તો મારા સાસુની લાડકડી ને સાળાની બહેનડી ! હું શું નથી જાણતો કે કાણાને કાણો ન કહેવાય ? માટે જો, મારી આડીઅવળી ફિકર કરીને અહીં દોડી ના આવતી. આ તો તું મારી પ્રત્યક્ષ નથી ને એટલે હું આ પત્ર નિર્ભયતાથી લખી શક્યો છું. ને એ બદલ હું દિલગીર પણ છું. મારી ભવોભવની ભાર્યા, તને જો કોઈ વાતનું આ પત્રના કારણે ખોટું લાગ્યું હોય, જો કોઈ વાતની રીસ ચડી હોય, કે કોઈ વાત પર ગુસ્સો આવ્યો હોય, તો જા ! એવી પ્રત્યેક વાત માટેનું એક એક અઠવાડિયું ગણીને એટલું તું ત્યાં વધારે રોકાઈ જજે, તને મારા સમ છે ! તું તારે રોજેરોજ માલમલીદાં ખાજે, તાજીમાજી થાજે, જાડીપાડી થાજે (પાતળી પાડી જેવી તો તું છું જ, હવે જાડીપાડી !)…. ને પછીય જો આ ધણી યાદ ન આવે તો આ દુનિયાનો જે ધણી છે એના ભજનિયાં ગાજે !
એક વાત યાદ કરાવી દઉં. આ ફેરે ગઈ ફેરની જેમ ખાટલાં ને બારણાં નવા કરાવવા મારી પાસે પૈસા નથી, માટે વધતી હોય ગોળાકારે, તો જરા સાચવીને વધજે. ને પાછાં આવતાં જો ગાડીના ડબ્બામાં જવા બારણું નાનું પડે તો ડબલડેકર ડબ્બામાં ચઢી જજે- એ તમારાં જેવા ડબલડેકર ડબ્બાઓ માટે જ સરકારે બનાવ્યા છે ! ને હવે તને તેડવા આવવાનું મારું ગજુ નથી (કારણ કે તારું વજન મારા કરતાં ચાર ગણું- શી રીતે તેડું ?) માટે સ્ટેશનથી તારી જાતે ગબડતી ગબડતી ઘરે આવી જજે.
હે મારા તન-મન-ધનની મલિકા, હવે હું રજા લઈશ. આટલો ટૂંકો પ્રેમપત્ર લખવા બદલ ક્ષમા, કારણ કે પડોશમાંથી શાંતિ મારા ભૂખ્યા પેટને ભજિયાનું ભાવભીનું ભોજન ધરવા અતિઆતુર છે !
લિ. તારો એકનો એક કહ્યાગરો કંથ.
Email This Article ·  Print This Article ·  Save article As PDF ·   Subscribe ReadGujarati
« Previous હથેળીમાં પોઢેલો ચંદ્ર….. – યોગેશ પંડ્યા
વાળવૃદ્ધિનો એક અદ્દભુત પ્રયોગ – રતિલાલ બોરીસાગર
ભારતીય સંસ્કૃતિના મહાન ગ્રંથ ‘રામાયણ’માં એવું આવે છે કે દશરથ રાજાએ એક વાર અરીસામાં જોયું અને એક સફેદ વાળ નજરે પડ્યો. રાજાએ તરત નિર્ણય કર્યો કે હવે જ્યેષ્ઠ પુત્ર રામને અયોધ્યાની ગાદી સોંપીને પોતે રિટાયર થઈ જવું જોઈએ. મેં અરીસામાં પહેલીવહેલી વાર એકી સાથે અનેક વાળ સફેદ થતા જોયા ત્યારે મારે રિટાયર થવાને તો ઘણીવાર હતી અને હું કોઈ એવા ... [વાંચો...]
સ્ત્રીને સમજવી છે ! – નિપુણ ચોકસી
પતિ અને પત્ની..... શબ્દ કેવી રીતે બન્યા હશે ? પતિ શબ્દ બોલવામાં અને સમજવામાં સરળ છે જ્યારે પત્ની શબ્દ બોલવામાં અઘરો અને સમજવામાં તેથી પણ અઘરો છે. જે પતી જાય એ 'પતિ' અને પતાવી નાંખે તે પત્ની, એવું કહેવાય ? પતિ શબ્દમાંના 'ત'ને અધમૂઓ કરી 'ની' લગાવો એટલે પત્ની શબ્દ બને...! કાનોમાત્ર વગરના 'નર' શબ્દને મચેડો, વાળો અને એના પર ... [વાંચો...]
મારું ટીવીદર્શન – મૃગેશ શાહ
(મૃગેશભાઈએ તા. ૧૪ ફેબ્રુઆરી, ૨૦૦૫ના રોજ લખેલો એક હાસ્ય લેખ આજે પ્રસ્તુત કરી રહ્યા છીએ. મૃગેશભાઈના ઘણાં અપ્રગટ લેખો છે જેમાંથી સપ્તાહમાં એકવાર રીડગુજરાતી પર લેખ મૂકવાનું પ્રયોજન છે. અનેકવિધ શ્રેણીઓમાં લખેલા આ લેખોમાંથી આજે પ્રસ્તુત છે હાસ્યલેખ..) રાત્રિનો સમય, બધે નીરવ શાંતિ. મેં પણ જમી કરીને સોફા પર લંબાવીને ટીવીનું રીમોટ હાથમાં લીધું. પાક્કો ધનુર્વિદ જેમ શરસંધાન કરે તેમ તેને ... [વાંચો...]
32 પ્રતિભાવો : પિયર પધારેલી પત્નીને પ્રેમપત્ર – ડૉ. વિનિત પરીખ
October 17, 2012 at 9:42 am
Awesome! So Much Laughter.If this type of Love Letter written for wife then she will definitely come at home that time since she receive the letter.
October 17, 2012 at 5:55 pm
November 25, 2012 at 11:52 pm
its awesome ! love letter story…..very nice…..i like very much…..
October 17, 2012 at 10:19 am
boss, this is too good……….
October 17, 2012 at 12:01 pm
ખુબ જ સરસ લેખ
October 17, 2012 at 1:05 pm
kamlesh kotecha Advocate says:
October 17, 2012 at 3:05 pm
October 17, 2012 at 5:54 pm
October 18, 2012 at 5:20 pm
Why too bitter words for wife…?? Kindly write other side of coin.. “Peaceful life of wife without her husband in her parent’s home”..
October 20, 2012 at 3:48 pm
આપની સાથે સહમત છું.
November 1, 2012 at 6:34 pm
બધિ વાત તો એક પત્નિ જ લખિ સકે
તમે પ્રયન્ત કરિ જુઓ
October 29, 2012 at 4:18 pm
nice vinit bhai good writing..
October 31, 2012 at 7:06 pm
November 1, 2012 at 6:26 pm
November 30, 2012 at 4:13 pm
બહુજ સરસ , મારા husband પન મને અવો જ reply આપે!
December 3, 2012 at 2:01 pm
ભાગ્યશાળી ને આવો પત્ર લખવાનો મોકો મલે.
Dr. Vinit C. Parikh says:
February 5, 2013 at 11:48 am
આપ સૌ વાચક મિત્રોનો આભાર. આપની લાગણીને માન આપી ‘પિયર પધારેલી પત્ની — નો– પ્રેમપત્ર’ લખવા પ્રયત્ન કરીશ…મારા બીજા લેખ-વાર્તા-કવિતા માટે જુઓ પુસ્તક ‘જાનીવાલપીનરા’ – રન્નાદે પ્રકાશન…ધન્યવાદ…રીડગુજરાતી.કોમ નો ખૂબ ખૂબ આભાર.
February 13, 2013 at 3:53 pm
તમારો લેખ ઑન ઍર થયો ઍનો બહુ આનન્દ થયો. હજુ આવુ સાહિત્ય મલે તે અપેક્શા.
February 15, 2013 at 9:57 pm
Enjoyed it… Keep writing such articles.. Best of Luck..!!!
February 17, 2013 at 12:57 pm
enjoyed a lot..very nicely written..
February 23, 2013 at 12:07 am
It’s a very nice comedy latter. congratulation for selection in this website. your book ja ni va li pi na ra is also very nice book.
February 28, 2013 at 12:01 pm
બહુ સરસ પત્ર લખ્યો !!!!!!!!!!!!!!!
March 7, 2013 at 12:18 am
કમાલ છે મજા આવી ગઈ…….
July 10, 2013 at 11:53 am
વાહ વાહ સાહેબ વાહ વાહ!!!
પરમ અનુભવ, પરમ સાહસ, પરમ સત્ય અને હાલ માં પત્ની વિરહ માં તમે છો
– હિન્દી લેખક કરન નિમ્બાર્ક
July 11, 2013 at 5:44 pm
બહુજ સરસ… ડૉકટર સાહેબ.. અદભૂત લેખ.. વાંચીને બહુજ આનંદ થયો…
September 22, 2013 at 8:14 pm
ખુબ સરસ અને ફનિ લેટર
September 22, 2013 at 8:15 pm
nice and funny letter
March 15, 2014 at 10:23 am
નોત ઇમ્પ્રેસ્સેદ્ વ્હો વિલ્લ રિદ સો લોન્ગ ઇન થિસ દય્સ્.
September 16, 2014 at 8:08 pm
Article is full of Fun and Laugh.. Enjoyed it 🙂
January 26, 2015 at 7:40 am
કાલિદાસ વ. પટેલ {વાગોસણા} says:
October 14, 2015 at 3:24 pm
પ્રેમપત્ર તો બહુ મજાનો લખ્યો છે … પરંતુ પત્નીની ગેરહાજરીમાં ને ? બાકી દેન છે ડૉ. વિનિતની કે … આવુ લખવાનું વિચારી પણ શકે ચંડિકાગૌરીની હાજરીમાં ! …
કાલિદાસ વ. પટેલ {વાગોસણા}
May 27, 2016 at 5:30 pm
બહુજ સરસ… વાંચીને બહુજ આનંદ થયો…
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
Download Latest Issue NOW!!
Click Here to download
નૂતન વર્ષના સાલમુબારક – સંપાદક
જરા કહેશો, માબાપની શા કારણે કરો છો અવગણના? – અવંતિકા ગુણવંત
ચરિત્રકીર્તન – અંતિમ વાચનયાત્રા – સં. મહેન્દ્ર મેઘાણી
સલાહ આપનારને એટલી જ સલાહ આપવાની કે… – વિનોદ ભટ્ટ
ચા વિના સૂનો સંસાર! – ગોપાલ ખેતાણી
બ્રિટિશ – અમેરિકન ડાયસ્પોરિક ગુજરાતી કવિતા – રમેશ ચૌધરી
મા ભૂમિની મહેકના સંબંધો – શ્યામ ખરાડે
તરસ – પ્રફુલ્લા વોરા
કવિશ્રી રઘુવીર ચૌધરીની પ્રતિભાવ પ્રેરક કાવ્યરચના – લાભશંંકર ઠાકર
નાઈટ આઉટ એ પેરન્ટસની મોટી સમસ્યા – નમ્રતા દેસાઈ
Mansukh Savaliya: Thanks for such a needful social...
sandip: રીડગુજરાતી ટીમ ને…….. “સાલ...
SHARAD: FAMILY LIFE AND PROFESSIONAL LIFE ARE DIFFERENT....
SHARAD: PATNI PASE SAFAI PRASTUTKARTA BADCHALAN PATI NE...
SHARAD: BIMAR SHARIR ANE MAN NI DAVA , BE YADGIRIO RAKHI...
SHARAD: SATYA GHATNA JEVI BODHVARTA
Mansukh Savaliya: Thanks for serving the society through...
Viral Pandya: I agree with Mr. Vijay’s...
MANOJ HINGU: સૌ પ્રથમ આપણે નવા વર્ષ ની શુભેચ્છા અને...
Ekta Patel: Happy new Year ! waiting for new articles
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
નૂતન વર્ષના સાલમુબારક – સંપાદક
જરા કહેશો, માબાપની શા કારણે કરો છો અવગણના? – અવંતિકા ગુણવંત
ચરિત્રકીર્તન – અંતિમ વાચનયાત્રા – સં. મહેન્દ્ર મેઘાણી
સલાહ આપનારને એટલી જ સલાહ આપવાની કે… – વિનોદ ભટ્ટ
ચા વિના સૂનો સંસાર! – ગોપાલ ખેતાણી
રીડગુજરાતી વિશે : પ્રેસ વિભાગ
લેખકો અને ઓનલાઈન ઈ-બુક પાયરસી.. – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧૦)
જિંદગીની આશ.. ઉત્સવ! દીપોત્સવ! – ગોપાલ ખેતાણી
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.